KOMISSION ASETUS (EY) N:o 2630/1999,
annettu 13 päivänä joulukuuta 1999,
asetuksen (EY) N:o 1702/1999 muuttamisesta asetuksessa (EY) N:o 1222/94 säädettyjen todistusten hakupäivän vahvistamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna komission asetuksella (EY) N:o 2491/98(2), ja erityisesti sen 8 artiklan 3 kohdan ensimmäisen alakohdan,
sekä katsoo seuraavaa:
1) Komission asetuksella (EY) N:o 1702/1999(3) on muutetttu tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annettua asetusta (EY) N:o 1222/94(4).
2) Asetuksen (EY) N:o 1702/1999 nojalla asetuksen (EY) N:o 1222/94 uusissaa 6 a-6 i artiklassa tarkoitettuja todistuksia voidaan hakea 1 päivästä joulukuuta 1999 alkaen.
3) Todistuksiin liittyvien tietojen moitteeton toimittaminen on kuitenkin liitteeseen I (ent. liite II) kuulumattomien tavaroiden alalla myönnettyjen vientitukien hyvän hallinnoinnin kannalta välttämätöntä. Vuoden 1999 vaihtuminen vuodeksi 2000 voi aiheuttaa ongelmia, joiden muotoa tai laajuutta ei voida ennakoida ja joista ei voida huolehtia ennakolta. Koska ensimmäiset todistukset voidaan myöntää vasta joulukuussa 1999 ja niiden antamisessa on vaara esiintyä häiriöitä joulukuun loppupuolelta alkaen sekä kyseiset häiriöt voivat jatkua tammikuussa, olisi siirrettävä päivää, josta alkaen todistuksia voidaan hakea 1 päivään helmikuuta 2000.
4) Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1702/1999 3 artiklan kolmannen alakohdan kolmas luetelmakohta seuraavasti: "- 1 artiklan 5 kohdassa tarkoitettuja todistuksia voidaan hakea 1 päivästä helmikuuta 2000 alkaen."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1999.